CELEX: 62008TN0295
Language: el
Date: 2008-07-23 00:00:00
Title: Υπόθεση T-295/08: Προσφυγή της 23ης Ιουλίου 2008 — CPS Color Group κατά ΓΕΕΑ — Fema Farben und Putze (TEMACOLOR)

27.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/19
            
         Προσφυγή της 23ης Ιουλίου 2008 — CPS Color Group κατά ΓΕΕΑ — Fema Farben und Putze (TEMACOLOR)
   (Υπόθεση T-295/08)
   (2008/C 247/37)
   Γλώσσα του δικογράφου της προσφυγής: η aγγλική
   Διάδικοι
   
      Προσφεύγουσα: CPS Color Group Oy (Vantaa, Φινλανδία) (εκπρόσωπος: P. Hagman, δικηγόρο)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Fema Farben und Putze GmbH (Ettlingen, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 7ης Μαΐου 2008 στην υπόθεση R 808/2007-1· και
            
         
               —
            
            
               να καταδικάσει το καθού και τον έτερο διάδικο ενώπιον του τμήματος προσφυγών στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «TEMACOLOR» για προϊόντα της κλάσεως 2
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ο έτερος διάδικος ενώπιον του τμήματος προσφυγών
   
      Αντιταχθέν δικαίωμα επί σήματος ή σημείου: η καταχώριση γερμανικού εμπορικού σήματος αριθ. 2 104 061 του λεκτικού σήματος «FEMA-Color» για προϊόντα της κλάσεως 2· καταχώριση διεθνούς σήματος αριθ. 691 406 του λεκτικού σήματος «FEMA-Color» για προϊόντα της κλάσεως 2
   
      Απόφαση του τμήματος ανακοπών: Η ανακοπή δεκτή στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Το τμήμα προσφυγών υπέπεσε σε νομική πλάνη κρίνοντας ότι τα αντικρουόμενα εμπορικά σήματα είναι παρόμοια μέχρι κινδύνου συγχύσεως, κατά παράβαση του άρθρου 8, παράγραφος 1β, του κανονισμού 40/94 του Συμβουλίου.